CELEX: 62020TN0222
Language: el
Date: 2020-04-21 00:00:00
Title: Υπόθεση T-222/20: Προσφυγή-αγωγή της 21ης Απριλίου 2020 — CH και CN κατά Κοινοβουλίου

15.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/52
            
         
      Προσφυγή-αγωγή της 21ης Απριλίου 2020 — CH και CN κατά Κοινοβουλίου
      (Υπόθεση T-222/20)
      (2020/C 201/66)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: CH και CN (εκπρόσωπος: C. Bernard-Glanz, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
      
         Αιτήματα
      
      Οι προσφεύγοντες-ενάγοντες ζητούν από το Γενικό Δικαστήριο:
      
                  —
               
               
                  να κρίνει την προσφυγή-αγωγή τους παραδεκτή·
               
            
                  —
               
               
                  να ακυρώσει τις προσβαλλόμενες αποφάσεις, κατά το μέρος που δεν λαμβάνουν οριστική θέση επί του υποστατού των πραγματικών περιστατικών ηθικής παρενοχλήσεως που καταγγέλθηκαν·
               
            
                  —
               
               
                  να υποχρεώσει το καθού-εναγόμενο στην καταβολή, εις έκαστον, ποσού ύψους 5 000 ευρώ, κατά δίκαιη και εύλογη κρίση, ως χρηματική ικανοποίηση λόγω της προκληθείσης ηθικής βλάβης από την υπέρβαση της εύλογης προθεσμίας, προσαυξημένου με τόκους υπερημερίας έως της πλήρους εξοφλήσεως·
               
            
                  —
               
               
                  να υποχρεώσει το καθού-εναγόμενο στην καταβολή, εις έκαστον, ποσού ύψους 100 000 ευρώ, κατά δίκαιη και εύλογη κρίση, ως χρηματική ικανοποίηση λόγω της προκληθείσης ηθικής βλάβης από τη μη λήψη οριστικής θέσεως επί του υποστατού των πραγματικών περιστατικών ηθικής παρενοχλήσεως που καταγγέλθηκαν, προσαυξημένου με τόκους υπερημερίας έως της πλήρους εξοφλήσεως·
               
            
                  —
               
               
                  να καταδικάσει το καθού-εναγόμενο στα δικαστικά έξοδα.
               
            
         Λόγοι ακυρώσεως
      
      Προς στήριξη της προσφυγής-αγωγής τους κατά των αποφάσεων του Κοινοβουλίου της 13ης Σεπτεμβρίου 2019 με τις οποίες η αρμόδια για τη σύναψη των συμβάσεων προσλήψεως αρχή του θεσμικού αυτού οργάνου, σε απάντηση των αιτήσεών τους αρωγής, δεν έλαβε οριστική θέση επί του υποστατού των πραγματικών περιστατικών ηθικής παρενοχλήσεως που καταγγέλθηκαν, οι προσφεύγοντες-ενάγοντες προβάλλουν δύο λόγους.
      
                  1.
               
               
                  Με τον πρώτο λόγο προβάλλεται παράβαση του καθήκοντος αρωγής και του άρθρου 24 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: ΚΥΚ), για τον λόγο ότι, παραλείποντας να λάβει οριστική θέση επί του υποστατού των πραγματικών περιστατικών ηθικής παρενοχλήσεως που καταγγέλθηκαν, η αρμόδια για τη σύναψη των συμβάσεων προσλήψεως αρχή του Κοινοβουλίου παρέβη το καθήκον αρωγής το οποίο υπέχει.
               
            
                  2.
               
               
                  Με τον δεύτερο λόγο προβάλλεται παράβαση του καθήκοντος μέριμνας και παραβίαση της αρχής της χρηστής διοικήσεως, καθώς και προσβολή του δικαιώματος στην αξιοπρέπεια και παράβαση των άρθρων 1 και 31 του Χάρτη των Θεμελιωδών Δικαιωμάτων της Ευρωπαϊκής Ένωσης, για τον λόγο ότι, παραλείποντας να λάβει οριστική θέση επί του υποστατού των πραγματικών περιστατικών ηθικής παρενοχλήσεως που καταγγέλθηκαν, η αρμόδια για τη σύναψη των συμβάσεων προσλήψεως αρχή του Κοινοβουλίου παρέβη την αρχή της χρηστής διοικήσεως και το καθήκον της μέριμνας, προσβάλλοντας τοιουτοτρόπως το δικαίωμα στην ανθρώπινη αξιοπρέπεια των προσφευγόντων-εναγόντων.